polyglot-tagger/wikipedia-language-snippets-filtered huggingface dataset:
தூரப்பணங்களையும், அரைக்கும் எந்திரங்களையும், நீர் இறைக்கும் எக்கிகளையும் இயக்க, அமுக்கக்காற்று பயன்படுகிறது. சாலைகள் அமைப்பதில் காற்றினால் இயங்கும் துரப்பணங்கள் பல மனிதர்கள் செய்யும் வேலையை மிகவும் விரைவாகச் செய்கின்றன. உலோகத் தகடுகளைத் தரையாணிகளால் இணைக்கவும், இம்முறை மிக அதிகமாகப் பயன்படுகிறது. வானளாவும் உயர்ந்த கட்டட வேலைகளுக்கு, இது மிகவும் ஏற்றது. ஏந்திகளும் , தூக்குகளும் , உலைக்களச் சம்மட்டிகளும் அழுத்தமான காற்றினால் இயங்குகின்றன. இருப்புப் பாதைகளில் பயன்படும் கைகாட்டிகளையும், வேறு எச்சரிக்கை அமைப்புகளையும் இயக்குவதற்கு, அழுத்தக் காற்று பயன்படுகிறது. அழுத்தக் காற்று எந்திரங்கள் எடை குறைந்தவை; எளிய அமைப்பைக் கொண்டவை; தீங்கு தரும் வளிமங்களை வெளியிடாமலும், தீயையோ, தீப்பொறியையோ தோற்றுவிக்காமலும் இருப்பதால் இவை பரவலாகப் பயன்படுகின்றன.
அமுக்கக் காற்று என்பது செயற்கையாக உருவாக்கப்படும் காற்றின் நிலை மாற்றம் ஆகும். வளிமண்டலத்தைவிட அதிகமான அழுத்தத்தில் அமுக்கி அடைக்கப்பட்ட காற்று பலவகைகளில் பயன்படுகிறது. அமுக்கக் காற்றைக் கொண்டு ஆற்றலைப் பெறும் முறை மிக எளியது; பல வேலைகளுக்கு ஏற்றது. அமுக்கக் காற்றை இரு முறைகளில் பயன்படுத்தலாம். அது நேரடியாக விரியும்போது வேலை செய்யுமாறு அமைக்கலாம். காற்றுத் தூவி ,காற்று உயர்த்தி முதலியவை இத்தகைய சாதனங்களாகும். அமுக்கக் காற்றை. ஒரு குழலின் வழியே மெல்லிய தாரையாக வெளி யேற்றி, எந்திரங்கள், தானியங்கிகள் முதலியவற்றைத் தூய்மை செய்யப் பயன்படுத்துகிறார்கள். தொடர் வண்டிகளிலும், டிராம் வண்டிகளிலும் பயன்படும் காற்று நிறுத்தியிலும் அமுக்கக் காற்று இவ்வாறு பயன்படுகிறது.
இரண்டாம் முறையில் அமுக்கக் காற்று தனது ஆற்றலைத் தந்து, கருவியையோ, எந்திரத்தையோ இயக்குகிறது. இது நூற்றுக்கணக்கான வகைகளில் பயன்படுகிறது. இவற்றுள் முக்கியமானது, அமுக்கக் காற்றோடி . இதில் அமுக்கக் காற்று, காற்றோடியின் சிறகுகளினிடையே விசையுடன் பாய்ந்து, அவற்றைச் சுழற்றுகிறது. இவ்வாறு சுழலும் உறுப்புடன் பல்சக்கரங்களாலோ, பட்டைகளாலோ, வேறு எந்திரங்களை இணைத்து அவற்றை இயக்கலாம். இது சுரங்க வேலையில் எந்திரங்களை இயக்கப் பெரிதும் பயன்படுகிறது. நிலக்கரியை வெட்டி எடுக்கவும், பாறைகளில் குடையும் துரப்பணங்களை இயக்கவும், நிலத்தடியில் குடைவுப் பாதைகள் அமைக்கவும் இந்தக் காற்றோடி பயன்படுகிறது.
அமுக்கக் காற்று, முதன்முதலில் 1861-இல் ஐரோப்பாவிலுள்ள மான்செனிக்குடைலை அமைக்கும்போது பயன்படுத்தப்பட்டது. இதிலுள்ள நன்மைகளை, ஜார்ஜ் வெஸ்டிங்ஹவுஸ் என்னும் பொறியியல் அறிஞர் அறிந்தார். ஆகையால், அவர் இம்முறையைக் கொண்டு, தொடர் வண்டி நிறுத்திகளை , முதன்முதலில் வடிவமைத்தார். இதன் பின்னர் இதே நெறிமுறையைக் கொண்ட வேறு பல கருவிகளும் வடிவமைக்கப் பட்டன.
என்று வினவுகிறார். அமுதன் பவானியின் கதையை யமுனாவிடம் கூறுகிறார். பவானி யமுனாவை பழிவாங்கும் படலத்தில் இருந்து யமுனா எவ்வாறு மீளுவார் என்பதும், பவானியின் மரணத்தில் யமுனாவின் பங்கு என்ன என்பதுமே இந்த திரைப்படத்தின் மீதிக்கதை.
ஐரா என்பது 2019 ஆம் ஆண்டு வெளிவந்த இந்திய தமிழ் திகில் திரைப்படம் ஆகும். கே.எம். சர்ஜுன் எழுதி இயக்கியுள்ளார். இந்த திரைப்படத்தில் நயன்தாரா, கலையரசன், யோகிபாபு முன்னணி கதாபாத்திரத்தில் நடித்துள்ளனர். கோட்டாபாடி ஜே ராஜேஷின் கே.ஜே.ஆர் ஸ்டுடியோஸின் தயாரிப்பில் 2018 ஆண்டில் கிறிஸ்துமஸ் தினத்தன்று வெளிவரும் என்று எதிர்பார்க்கப்பட்டாலும் படப்பிடிப்பு பணிகள் திட்டமிட்டப்படி நடைப்பெறாததால் கால தாமதமானது. திரைப்படத்தின் அதிகாரப்பூர்வ டீஸர் 5 ஜனவரி 2019 அன்று மாலை 5 மணிக்கு வெளியிடப்பட்டது.2015 ஆம் ஆண்டு வெளிவந்த மாயா திரைப்படத்திற்கு பிறகு நயன்தாரா இரட்டை வேடங்கள் ஏற்றிருந்தார். ஐரா திரைப்படத்தின் டீஸர் அதிக எதிர்பார்ப்புகளை ஏற்படுத்தியிருந்தாலும் படம் வசூலில் பின்னடைவை சந்தித்தது.
இன்று உள்ள கணிப்பொறி மற்றும் இணைய வளர்ச்சி மூலம் நமக்கு தேவையான எல்லாப் பொருட்களையும் வீட்டிலிருந்தே வாங்கிக் கொள்ள முடிகிறது. இந்த வசதி எல்லாப் பொருட்களைப் பார்ப்பதிற்கும், அதன் விலையை ஒப்பிட்டுப் பார்ப்பதிற்கும் வசதியைக் கொடுக்கிறது. இன்று நகரங்களில் ஆயிரக்கணக்கான கடைகள் ஒரே வணிக வளாகத்திலிருக்கும் ஆனால் கடைகளையே பார்க்க முடியாத காலம் ஒன்றிருந்தது, அப்பொழுது வாரசந்தைதான் மக்களுக்குத் தேவையான பொருட்களை வாங்கும் இடமாக இருந்தது. அந்தக் காலத்தில் இருபது ஊருக்கு ஒரு இடத்தில்தான் ஒரு பெட்டிக்கடையே இருக்கும். அந்தக் கடை அன்று பிரபலமானதாக முக்கியத்துவம் கொண்டதாக இருக்கும். அப்படி ஒரு பெட்டிக்கடையை மையப்படுத்தி எடுக்கப்பட்ட கதைதான் 'பெட்டிக்கடை இன்று விடுமுறை' என்கிற தமிழ் படம் ஆகும். இப்படத்தில் பொருளாதாரம், சமுகமாற்றம், காதல், கலகலப்பு நகைச்சுவை என எல்லாம் கலந்திருக்கிறது. நெல்லை வட்டாரத்தில் சுமார் நாற்பது ஆண்டுகளுக்கு முன் நடக்கும் கதை இது. நெல்லைப் பகுதிகளில் மேற்குத் தொடர்ச்சி மலையடிவாரங்களில் படக்குழு பயணித்து, ஒளிப்பதிவு செய்துள்ளனர்.
பெட்டிக்கடை இன்று விடுமுறை என்கிற பெட்டிக்கடை என்பது 2019 ஆம் ஆண்டு விளையாட்டுக் கதைக்களம் கொண்டு வெளிவந்த இந்தியத் தமிழ்த் திரைப்படமாகும். இதனை எசக்கி கார்வன்னன் எழுதி இயக்கியுள்ளார். இப்படத்தில் சமுத்திரக்கனி, சாந்தினி தமிழரசன், வர்ஷா பொல்லம்மா ஆகியோர் முக்கிய வேடங்களில் நடித்துள்ளனர். திருமுருகன் போலீஸ் ஸாக வில்லன் கதாபாத்திரத்தில் மிரட்டி இருப்பார் இப்படம் 22 பிப்ரவரி 2019 அன்று எல். கே. ஜி. மற்றும் கண்ணே கலைமானே போன்ற படங்களுடன் இணைந்து திரையரங்கில் வெளிவந்தது.
லட்சுமி கிரியேஷன்ஸ் சார்பில் புதுமுக இயக்குநர் இ. கார்வண்ணன் தயாரித்து, அவரே இயக்கினார். இது இன்றைய இளைஞர்களின் அப்பாக்களின் காதல் கதை என்று கூறலாம். அக்காலக் கட்டத்தின் அசல் தன்மையுடன் மண்ணின் மணம் மாறாத யதார்த்த பதிவாக இது இருக்கும். படத்தில் வரும் கில்லி விளையாட்டு இரண்டு ஊர்ப்பகை வருமளவுக்கு முக்கியத்துவம் பெறுகிறது. என்கிறார் இயக்குநர்.
நாயகனாக 'மொசக்குட்டி' வீரா, நாயகி உள்பட பலரும் புதுமுகங்களாக நடித்துள்ளனர். முக்கிய வேடத்தில் இயக்குநர் சமுத்திரக்கனி நடித்துள்ளார். மேலும் ஆர். சுந்தர் ராஜன், 'சாட்டை' துரைமுருகன், செந்தில் ஆகியோரும் நடித்துள்ளனர். ஒளிப்பதிவு அருள், இசை மரிய மனோகர், வசனம் பிரபல எழுத்தாளர் மேலாண்மை பொன்னுசாமி எனப் பலரும் பங்களித்துள்ளனர்.
ஒரு கிராமத்திற்கு வந்து சிறு வணிகர்களை அடக்கும் இணைய பெரு வணிகத்தைக் கண்டுபிடித்து மீண்டும் போராட முடிவு செய்யும் ஒரு இளம் மருத்துவரின் கதை. இந்தப் படம் இன்றைய தொழில்நுட்ப முன்னேற்றத்தால் ஏற்படும் சமூக மாற்றங்களை விளக்குகிறது.
எவ்வாறாயினும், கெய்ரோவின் பல்வேறு பாகங்களிலும் இது வைக்கப்பட்ட பின்னர் கலைப் பீடத்தின் ஆரம்பம் 1929, ஒக்டோபரில் கீசாவில் அமைக்கப்பட்டது.
அல் அஸார் பல்கலைக் கழகத்திற்கு அடுத்ததாக எகிப்தின் அமைக்கப்பட்ட இரண்டாவது பழமையான உயர்கல்வி நிறுவனம் இதுவாகும். இது எகிப்தியப் பல்கலைக் கழகம் என்ற பெயரில் அரச அனுசரணையுடன் தனிப்பட்ட பிரசைகளின் குழுவினது நிதியில் 1908 ஆம் ஆண்டு ஆரம்பிக்கப்பட்டது. பின்னர், 1925 இல் எகிப்திய மன்னர் புவாட் இன் கீழ் அரச நிறுனவனமாகியது. 1940 இல் மன்னர் புவாட் இன் மரணத்தின் நான்கு ஆண்டுகளுக்குப் பின்னர், அவரை கனப்படுத்தும் வகையில் மன்னர் புவாட் பல்கலைக் கழகம் எனப் பெயர் மாற்றப்பட்டது. 1952 இல் எகிப்தியப் புரட்சிக்குப் பின்னர் மீண்டும் பெயர் மாற்றப்பட்டது.
தற்போது இப் பல்கலைக்கழகம் அதன் 22 பீடங்களில் சுமார் 155,000 மாணவர்களைச் சேர்த்துக் கொள்கின்றது. இப்பல்கலைக் கழக பட்டதாரிகளில் மூவர் நோபல் பரிசு பெற்றவர்களாவர். உலகில் மாணவர் உள்வாங்கல் அளவில் 50வது பெரிய பல்கலைக் கழகம் இதுவாகும்.
உயர்கல்விக்காக ஒரு மையம் தேவை என்ற நோக்கில் 1908 டிசம்பர் 21 இல் இந்த பல்கலைக் கழகம் ஆரம்பிக்கப்பட்டது. பொறியியல் கல்லூரி உட்பட கல்லூரிகளை பல்கலைக்கழகமாக நிறுவும் பல முயற்சிகள் எகிப்திய மற்றும் சூடானிய அரச பிரதிநிதிகளால் மூடப்பட்டன. கெய்ரோ பல்கலைக் கழகம் அல் அஷார் பல்கலைக் கழகம் முதலான மார்க்கப் பல்கலைக் கழகங்களுக்கு மாற்றாக ஐரோப்பிய ஈர்ப்புடனான சிவில் பல்கலைக் கழகமாக நிறுவப்பட்டது. இதனால் முதன்மையான உள்ளூர் மாதிரிப் பல்கலைக்கழகமாக திகழ்ந்தது. 1928 இல் முதல் தொகுதி பெண் மாணவர்கள் இணைக்கப்பட்டனர்.
கெய்ரோப் பல்கலைக் கழகம், சட்டக் கல்லூரி, மருத்துவக் கல்லூரி ஆகியவற்றை உள்ளடக்கியது. ஹாசிர் அலைனி என அழைக்கப்படும் மருத்துவக் கல்லூரியே ஆப்பிரிக்கா மற்றும் மத்திய கிழக்கில் முதலில் ஆரம்பிக்கப்பட்ட மருத்துவக் கல்லூரி ஆகும். இதற்கான முதலாவது கட்டிடத்தை அன்பளிப்புச் செய்தவர் அலைனி பாஷா ஆகும். இப்பல்கலைக் கழகத்தின் முதலாவது தலைவர் பேராசிரியர். அஹ்மெட் லுற்பி எல்-சாயெட் ஆகும். இவர் பதவி வகுத்தது, 1925 முதல் 1941 வரையாகும்.
கெயிரோப் பல்கலைக் கழகம் எகிப்தின் முதன்மைப் பல்கலைக் கழகமாகப் பொதுவாக தரவரிசைப் படுத்தப்படுகின்றது. அத்துடன் இது ஆப்பிரிக்காவில் உள்ள முதன்மைப் பல்கலைக் கழகங்களுள் ஒன்றாகும். 2018 ஆம் ஆண்டு உலக பல்கலைக் கழகத் தரப்படுத்தலில் இது எகிப்தில் இரண்டாவது பல்கலைக் கழகமாகவும், ஆப்பிரிக்காவில் 7வது பல்கலைக் கழகமாகவும்,உலக அளவில் 481-490 தரத்திலும் இது காணப்பட்டது.
உலக பல்கலைக் கழக கல்விப்புல தரப்படுத்தலான தரப்படுத்தலில் 2017 ஆம் ஆண்டில் எகிப்தில் முதலாம் இடத்திலும் , இது மட்டுமே எகிப்தில் தரப்படுத்தலுக்கு உட்படுத்தப்பட்டது, உலக அளவில் 401- 500 தரத்திலும் காணப்பட்டது.
நல்சிக் என்பது உருசியாவின் கபர்தினோ-பல்கார் குடியரசின் தலைநகர் ஆகும். இந்த நகரம் காகசஸ் மலைகளின் அடிவாரத்திலிருந்து உயரத்தில் அமைந்துள்ளது. வடமேற்கு பெஸ்லனிலிருந்து சுமார் தூரத்தில் அமைந்துள்ளது. . இது131 சதுர கிலோமீட்டர்கள் பரப்பளவைக் கொண்டது. இதன் மக்கள் தொகை பல ஆண்டுகளாக ஏற்ற இறக்கமாக உள்ளது, 240,203 2010 மக்கள் தொகை கணக்கெடுப்பின்படி 240,203 பேரைக் கொண்டுள்ளது.
கபார்டியன்ஸ் ,உருசியர்கள் , பால்கர்ஸ் , மற்றும் பிற இனத்தவர்கள் கொண்டுள்ளது. 2002 மக்கள் தொகை கணக்கெடுப்பின்படி கபார்டியன்ஸ் ரஷ்யர்கள் பால்கர்கள் ஒசேஷியர்கள் மற்றும் உக்ரேனியர்கள் ஆகிய எண்ணிக்கையில் உள்ளனர்.
நிர்வாகப் பிரிவுகளின் கட்டமைப்பிற்குள், இது நான்கு கிராமப்புற வட்டாரங்களுடன் சேர்ந்து, நல்சிக்-நிர்வாகப் பிரிவின் குடியரசு முக்கியத்துவம் வாய்ந்த நகரமாக இணைக்கப்பட்டுள்ளது, இது மாவட்டங்களுக்கு சமமான அந்தஸ்துடன் உள்ளது. நகராட்சி பிரிவாக, நல்சிக்கின் குடியரசு முக்கியத்துவம் வாய்ந்த நகரம் நல்சிக் நகர்ப்புற பகுதிகள் என இணைக்கப்பட்டுள்ளது .
நல்சிக் ஒரு நீரூற்றியல் மற்றும் மலை காலநிலை சிகிச்சை தங்குமிடம் ஆகியவற்றைக் கொண்டுள்ளது. இதில் பல சுகாதார நிலையங்கள் உள்ளன . இது குடியரசின் தொழில்துறை மையமாகவும் செயல்படுகிறது. இரும்பு அல்லாத உலோகம், ஒளித் தொழில், கட்டுமானப் பொருட்கள் உற்பத்தி, இயந்திரக் கட்டிடம் போன்றத் தொழில்களைக் கொண்டுள்ளது.
நல்சிக் நகரம் கபார்டினோ-பால்கர் மாநில பல்கலைக்கழகம் கபார்டினோ-பால்கர் வணிக நிறுவனக் கல்லூரி, வடக்கு காகசியன் மாநில கலை நிறுவனம், கபார்டினோ-பால்கர் மாநில விவசாய அகாதமி, ஆகிய கல்வி நிறுவனங்களைக் கொண்டுள்ளது.
இவர் தமிழ்நாடு காங்கிரஸ் கமிட்டியில் உறுப்பினராகவும் , ஓசூர் தாலுகா காங்கிரஸ் கமிட்டியின் தலைவராகவும் 10 ஆண்டுகள் காங்கிரஸ் கட்சிக்காகப் பணியாற்றினார்.
ஓசூர் நகர பஞ்சாயத்துத் தலைவராக முதன் முதலாக 1942 ஆம் ஆண்டு தோந்தெடுக்கப்பட்டார். அதன்பின் தொடாந்து ஓசூர் நகர பஞ்சாயத்துத் தலைவராகவே இறுதிக்காலம் வரை இருந்தார்.
1947 - ஆம் ஆண்டு முதல் சேலம் மாவட்ட நகராண்மைக்குழு செயற்குழு கமிட்டியில் உறுப்பினராக இருந்தார் . சேலம் மாவட்ட மத்தியக் கூட்டுறவு வங்கியிலும் உறுப்பினராகவும் இருந்தார்.
1948ல் ஓசூரில் ஓசூர் கூட்டுறவு வீடு கட்டும் சங்கம் துவக்கப்பட்டது. 1948ல் துவக்கப்பட்ட இச்சங்கத்தின் நிறுவனத் தலைவராக இருந்த இவர் தனது வாழ்நாள் இறுதிவரை தொடர்ந்தார்.
அரசியலில் ஈடுபாடுகொண்ட இவர் இவர் 1932 - ஆம் ஆண்டு காங்கிரசு கட்சியில் சேர்ந்து தனது அரசியல் வாழ்க்கையைத் துவக்கினார். 1943ஆம் ஆண்டு உள்ளாட்சித் தேர்தல் போட்டியிட்டு, ஓசூர் பஞ்சாயத்து போர்டு தவைராகத் தேர்ந்தெடுக்கப்பட்டார். அதன்பிறகு தொடர்ந்து 30 ஆண்டுகள் எவ்வித இடைவெளியும் இல்லாமல் ஓசூர் பஞ்சாயத்து போர்டு தலைவராகப் தனது இறுதி காலம்வரை வரை பணியாற்றினார்.
கே. அப்பாவு பிள்ளை ஒரு இந்திய அரசியல்வாதி மற்றும் ஓசூரின் முன்னாள் சட்டமன்ற உறுப்பினர் ஆவார். கே. அப்பாவு பிள்ளை பிரபலமாக கே. ஏ. பி என்று அழைக்கப்படுவார். அப்பாவு பிள்ளை 30 ஆண்டுகள் தொடர்ந்து ஓசூர் ஊராட்சித் தலைவராக தேர்ந்தெடுக்கப்பட்டவர்.
நடுத்தர குடும்பத்தில் பிறந்த இவர் தனது உயர்நிலைக் கல்வியை ஒசூரிலுள்ள சேலம் மாவட்டத்திற்கு உட்பட்ட நகராண்மைக் கழகப் பள்ளியில் பயின்றார். இவரது இளம் வயதிலேயே இவரது தந்தை ஒசூரில் பரவிய பிளேக் நோயால் இறந்தார் . அதன் பின்பு தமது சகோதரியால் வளர்க்கப்பட்டார்.
கே . அப்பாவு பிள்ளை 1971 ஆம் ஆண்டு நடைபெற்ற ஊராட்சி ஒன்றிய தலைவர் தேர்தலில் போட்டியிட்டு தோல்வி அடைந்தார். அதனால் மிகுந்த மன உளைச்சலுக்கு ஆளான நிலையில் 1973 அக்டோபர் முதல் நாளன்று அன்று ஓசூரில் உள்ள அவரது இல்லத்தில் இறந்தார்.
அலாவுதீன் என்பது 1992 ஆம் ஆண்டு அமெரிக்க இயங்குபடம் மூலம் எடுக்கப்பட்ட இசை கற்பனைத் திரைப்படமாகும், இது வால்ட் டிஸ்னி பிக்சர்ஸாரால் இயங்கு படம் முறையில் தயாரிக்கப்பட்டு வெளியிட்டது. இந்த படம் 31 வது டிஸ்னி இயங்கு படமகும், இது டிஸ்னி திரைப்பட காலத்தில் டிஸ்னி மறுமலர்ச்சி என அழைக்கப்பட்ட நான்காவது படமாகும். இது ரான் கிளெமென்ட்ஸ் மற்றும் ஜான் மஸ்கர் ஆகியோரால் தயாரிக்கப்பட்டு இயக்கப்பட்டது, மேலும் ஆயிரத்தொரு இரவுகளில் இருந்து அரபு நாட்டுப்புறக் கதையை அடிப்படையாகக் கொண்டது. ஸ்காட் வீங்கர், ராபின் வில்லியம்ஸ், லிண்டா லார்கின், ஜொனாதன் ஃப்ரீமேன், ஃபிராங்க் வெல்கர், கில்பர்ட் கோட்ஃபிரைட் மற்றும் டக்ளஸ் சீல் ஆகியோர் இப்படத்திற்கு பின்னணி குரல் அளித்துளனர் . இந்த படம் அலாவுதீன் என்ற அரேபிய தெருக் குழந்தையைப் பின்தொடர்கிறது, அவர் ஒரு ஜீன் என்ற ஒரு மந்திர விளக்கைக் காண்கிறான். முதல் மந்திரிய்டமிருந்து விளக்கை மறைக்க, அவர் ஒரு செல்வந்த இளவரசனாக மாறுவேடமிட்டு, சுல்தானையும் அவரது மகளையும் கவர முயற்சிக்கிறார்.
பாடலாசிரியர் ஹோவர்ட் அஷ்மான் இந்த யோசனையை முதலில் முன்வைத்தார், அப்போது டிஸ்னி ஸ்டுடியோவின் தலைவர் ஜெஃப்ரி கட்ஸென்பெர்க் அதன் தயாரிப்புக்கு ஒப்புக்கொள்வதற்கு முன்பு திரைக்கதை மூன்று முறை எழுதப்பட்டது. இயங்குபட வடிவைப்பாளர்கள் தங்கள் வடிவமைப்புகளை கேலிச்சித்திர நிபுணர் அல் ஹிர்ஷ்பீல்டின் வேலையை அடிப்படையாகக் கொண்டனர், மேலும் கலைப்படைப்புகளை முடிப்பதற்கும் சில இயங்கு பட கூறுகளை உருவாக்குவதற்கும் கணினிகள் பயன்படுத்தப்பட்டன. இசையமைப்பை ஆலன் மெங்கன் மேற்கொண்டார். மற்றும் அஷ்மான் மற்றும் அஷ்மான் இறந்த பிறகு பொறுப்பேற்ற டிம் ரைஸ் இருவரும் எழுதிய ஆறு பாடல்களைக் கொண்டுள்ளது.
திரைப்படங்களை விமர்சித்துவரும் ராட்டன் டொமாட்டோஸ் என்ற வலைத்தளம் விமர்சகர்களின் மதிப்புரைகளின் மாதிரியை அடிப்படையாகக் கொண்டு ஒரு நேர்மறையான மதிப்பாய்வைக் கொடுத்தனர், சராசரியாக 8.14 / 10 மதிப்பீடு . இத்தளத்தின் ஒருமித்த கருத்து, "டிஸ்னியின் மறுமலர்ச்சி சகாப்தத்தில் மிகவும் சுவாரஸ்யமான நுழைவு, அலாவுதீன் அழகாக வரையப்பட்டிருக்கிறது, உன்னதமான பாடல்களும், மனதைத் திருடும் கதாபாத்திரங்களும் உள்ளன." மெட்டாக்ரிடிக் என்ற வலைதளத்தில், இந்த படம் 25 விமர்சகர்களை அடிப்படையாகக் கொண்ட 100 இல் 86 மதிப்பெண்களைக் கொண்டுள்ளது, இது "உலகளாவிய பாராட்டுகளை" குறிக்கிறது.
அகாடமி விருது வென்ற ஆலன் மெங்கன் மற்றும் ஹோவர்ட் அஷ்மான் ஆகியோர் இதன் இசையை ஒன்றாக மேற்கொள்ள எழுதத் தொடங்கினர், அஷ்மான் இறந்த பிறகு டிம் ரைஸ் பாடலாசிரியராக பொறுப்பேற்றார். பதினான்கு பாடல்கள் அலாவுதீன் படத்திற்காக எழுதப்பட்டன என்றாலும், ஏழு பாடல்களில் அஷ்மான் மூன்றும், ரைஸ் நான்கும் எழுதினர். இசையமைப்பாளர் ஆலன் மெங்கன் மற்றும் பாடலாசிரியர்களான ஹோவர்ட் அஷ்மான் மற்றும் டிம் ரைஸ் ஆகியோர் ஒலிப்பதிவை உருவாக்கியதற்காக பாராட்டப்பட்டனர், இது "90 களில் இருந்து டிஸ்னியின் பிற அனிமேஷன் இசைக்கலைஞர்களுக்கு போட்டியாக இருந்தது."
1992 ஆம் ஆண்டு நவம்பர் 25 ஆம்இது 1992 ஆம் ஆண்டில் அதிக வருமானம் ஈட்டிய படமாக ஆனது, இது உலகளவில் திரையரங்க வருவாயில் 504 மில்லியன் டாலர்களை ஈட்டியது. வெளியான முதல் நாளில் அரை பில்லியன் டாலர் வருவாயை எட்டிய முதல் இயங்கு படமாக இது அமைந்தது, மேலும் இது தி லயன் கிங் படத்தை விட அதிக வசூல் செய்த இயங்கு படமாகும் . அலாவுதீன் இரண்டு அகாடமி விருதுகளையும், அதன் ஒலிப்பதிவுக்கான பாராட்டுகளையும் பெற்றது.
டபிள்யூ சி டபிள்யூவில் நைட்ரோ கேர்ள்ஸின் ஒருவராக தனது தொழில்முறை மல்யுத்த வாழ்க்கையைத் தொடங்கினார். மிஸ் ஹான்காக் என்ற பெயரில் இவர் நிறுவனத்தின் மேலாளராக இவர் பரவலாக அறியப்பட்டார். இவர் டேவிட் பிளேயருடனான உறவு மற்றும் கர்ப்பம் போன்றவைகளினால் பெயர் பெற்றவர். 2001 ஆம் ஆண்டில் டட்லி என்பவருக்கு மேலாளராக இருந்தார்.பின்னர் ஸ்காட் ஸ்டெய்னர் என்பவருக்கும் மேலாளராக இருந்தார். 2006 ஆம் ஆண்டில் தெ ஹரிகேன் மற்றும் ரோசி ஆகியோருடன் இணைந்து விளையாடினார். அப்போது சூபர் ஸ்டேசி எனும் பெயரில் அழைக்கப்பட்டனர்.
கீப்லர் டான்சிங் வித் தி ஸ்டார்ஸில் ஒரு போட்டியாளராக இருந்தார் அதன் இரண்டாம் பருவத்தில், இவர் மூன்றாவது இடத்தைப் பிடித்தார். வாட் அபவுட் பிரையன், ஜார்ஜ் லோபஸ் மற்றும் அக்டோபர் ரோட் போன்ற பிற ஏபிசி தொடர்களிலும், சிபிஎஸ் சிட்காம் ஹவ் ஐ மெட் யுவர் மதரின் 100 வது நிகழ்ச்சியிலும் யுஎஸ்ஏ நெட்வொர்க் ஷோ நிகழ்ச்சியான சைக் என்பதிலும் இவர் தோன்றியுள்ளார் . கீப்லர் மாதிரியாகவும், மாக்சிம் மற்றும் ஸ்டஃப் பத்திரிகைகளில் தோன்றினார்.
கீப்லர் ஒரு பாலியல் சின்னமாக கருதப்படுகிறார் மற்றும் வழக்கத்திற்கு மாறாக நீண்ட கால்களுக்கு பெயர் பெற்றவர். இவர் "டபிள்யூ சி டபிள்யூவில் கால்கள்" மற்றும் "உலக மகிழ்கலை மற்போர் நிறுவனத்தின் கால்கள் என அறியப்படுகிறார். டான்சிங் வித் தி ஸ்டார் நிகழ்ச்சியின் நடுவராக இருந்த புருனோ டோனியோலி தனது நீண்ட கால்கள் காரணமாக அவளுக்கு "வெகுஜன மயக்கத்தின் ஆயுதம்" என்று செல்லப்பெயர் சூட்டினார் .
இசுடசி ஆன்-மேரி கிப்ளர் ஒரு அமெரிக்க நடிகை, நடனக் கலைஞர் மற்றும் வடிவழகி, அத்துடன் முன்னாள் உற்சாகமூட்டும் பெண்மணி மற்றும் ஓய்வுபெற்ற தொழில்முறை மல்யுத்த வீரர் ஆவார், குறிப்பாக உலக சாம்பியன்ஷிப் மல்யுத்தம் மற்றும் உலக மல்யுத்த பொழுதுபோக்குகளில் கலந்துகொண்டதன் மூலம் இவர் பரவலாக அறியப்படுகிறார்.
இந்தியாவின் தமிழ்நாட்டில் உள்ள சேலம் என்ற நகரத்தில் பிறந்து வளர்ந்த மல்லிகா, சேலத்திலிருந்த கல்லூரியில் வீட்டு அறிவியலில் இளங்கலை பட்டப்படிப்பை முடித்தார். 1980 களின் பிற்பகுதியில், 21 வயதில், அவர் சென்னையில் வசிக்கும் பத்ரிநாத் என்கிற பட்டய கணக்காளரை திருமணம் செய்து கொண்டார். தி இந்து நாளிதழுக்கு அளித்த பேட்டியில், அவர்கள் 25 பேர் கொண்ட ஒரு பெரிய கூட்டுக் குடும்பத்தில் வாழ்ந்ததால் திருமணத்திற்கு முன்பு அரிதாகவே சமைத்ததாக ஒப்புக்கொண்டார். மேலும் சமையல் செய்ய ஒரு சமையல்காரரும் உதவியாளரும் இருந்தனர். இருப்பினும், அவர் சமையல் குறிப்புகளில் ஆர்வம் காட்டினார். அதனால் சமையல் சம்பந்தப்பட்ட படங்கள், குறிப்புகள் மற்றும் கையெழுத்து பிரதிகள் ஆகியவற்றை ஒரு ஸ்கிராப் புத்தகத்தில் சேகரித்தார்.
இவர் ஆங்கில மொழியில் 29 சமையற்கலை நூல்களும் மற்றும் தமிழ் மொழியில் 30 நூல்களையும் எழுதியுள்ளார். இவற்றில் 4000 க்கும் மேற்பட்ட சமையல் குறிப்புகள் உள்ளன. இவரது சில நூல்கள் தெலுங்கு, கன்னடம் மற்றும் இந்தி மொழிகளில் மொழிபெயர்க்கப்பட்டுள்ளன. இவரது நூல்களில், தமிழ் மொழியில் வெளிவந்த “சிறு தானிய சமையல்” தொடர் குறிப்பிடத்தக்கதாகும். இதில் பாரம்பரிய சத்தான பொருட்கள் மற்றும் சிறுதானியங்களான ராகி, கம்பு, சாமை, தினை, வரகு, சோளம் மற்றும் குதிரைவாலி போன்றவற்றை பயன்படுத்தி உணவு தயாரிக்கும் முறை விரிவாக கூறப்பட்டுள்ளது.
இவர் சன் தொலைக்காட்சியில் , ஜெயா தொலைக்காட்சியில் சமையல் நிகழ்ச்சிகளை தொகுத்து வழங்கியுள்ளார். அங்கு இவரது நிகழ்ச்சிகள் 15 ஆண்டுகளுக்கும் மேலாக இயங்கி வருகின்றன. பாலிமர் தொலைக்காட்சி மற்றும் சக்தி தொலைக்காட்சி-இலங்கையில் சமையல் நிகழ்ச்சிகளிலும் இவர் இடம்பெற்றுள்ளார். மேலும் இவர் "மல்லிகாவின் சமையல்" என்கிற பெயரில் தனது சொந்த யூடியூப் சேனலை நடத்தி வருகிறார். .
1999 ஆம் ஆண்டில், பத்ரிநாத் "மல்லிகா ஹோம் ப்ராடக்ட்ஸ்" நிறுவனத்தின் கீழ் மசாலா பொடிகளைச் சந்தைப்படுத்தத் தொடங்கினார், இது பெரும்பாலும் எம்.எச்.பி என அழைக்கப்படுகிறது. குங்குமம், குமுதம், மங்கையர் மலர், சினேகிதி, பொற்பாதம் மற்றும் கோகுலம் கதிர் உள்ளிட்ட பத்திரிகைகளில் சமையல் தொடர்பான கட்டுரைகளை இவர் தொடர்ந்து எழுதுகிறார்.
1990களில் இந்தியாவில் கேபிள் தொலைக்காட்சிக்கான அணுகல் அதிகரித்தது. இருப்பினும் தமிழ்நாட்டில் தொலைக்காட்சி நிகழ்ச்சிகளில் சில சமையல் நிகழ்ச்சிகளும் இடம் பெற்றன. இதன் விளைவாக, மல்லிகா பத்ரிநாத் ஆரம்பத்தில் தூர்தர்ஷனுடனும் பின்னர் சன் தொலைக்காட்சியுடனும் . சமையற்கலை நிகழ்ச்சிகளில் பங்கேற்கத் தொடங்கினார்.
மல்லிகா பத்ரிநாத் ஒரு விருது பெற்ற இந்திய உணவு எழுத்தாளர், சமையல் கலைஞர், சமையல் புத்தக எழுத்தாளர் மற்றும் தொலைக்காட்சி சமையல் நிகழ்ச்சிகளின் தொகுப்பாளர் ஆவார்.
மல்லிகா பத்ரிநாத் திருமணமாகி கணவருடன் சென்னையில் வசித்து வருகிறார். அவர்களுக்கு இரண்டு குழந்தைகள் மற்றும் மூன்று பேரக்குழந்தைகள் உள்ளனர்.
கெர்சன் என்ற பெயர் கிரிமியாவின் தென்மேற்கு பகுதியில் சுமார் 2500 ஆண்டுகளுக்கு முன்பு நிறுவப்பட்ட பண்டைய கிரேக்க காலனியான செர்சோனெசோசின் சுருக்கமாகும். கெர்சன் கோட்டையின் முதல் கட்டிடங்களில் ஒன்று செயின்ட் கேத்தரின் தேவாலயம் ஆகும். அங்கு பொட்டெம்கின் இறுதியில் அடக்கம் செய்யப்பட்டார். கடைசி தார்பன் 1866 இல் கெர்சன் அருகே பிடிபட்டது. இரண்டாம் உலகப் போரின்போது, கெர்சன் 1941 ஆகஸ்ட் 21 முதல் 1944 மார்ச் 13 வரை ஜெர்மன் இராணுவத்தால் ஆக்கிரமிக்கப்பட்டிருந்தது. 2014 ஆம் ஆண்டின் உக்ரேனிய புரட்சியின் போது, இந்த நகரம் அதிபர் இயானுகோவிச்சிற்கு எதிரான கலவரத்தின் ஒரு காட்சியாக இருந்தது, இதன் போது நகரத்தின் முக்கிய லெனின் சிலை எதிர்ப்பாளர்களால் கவிழ்க்கப்பட்டது. புரட்சிக்குப் பிறகு நகரம் ஒப்பீட்டளவில் அமைதியானது.
கெர்சன் , உக்ரைன் நாட்டின் தெற்கில் அமைந்த கெர்சன் மாகாணத்தின் தலைநகரம் ஆகும். கெர்சன் நகரம் கருங்கடல் மற்றும் தினேப்பர் ஆற்றின் ஒரு முக்கியமான துறைமுகமாகும், மேலும் இது ஒரு பெரிய கப்பல் கட்டும் தொழிலின் தாயகமாகும். 2015 மக்கள் தொகை கணக்கெடுப்பின்படி இதன் மக்கள் தொகை 294,941 பேர் கொண்டுள்ளது.
என்ற எண்ணிக்கையில் இருந்துள்ளனர். சமீபத்திய 2001 உக்ரேனிய தேசிய மக்கள் தொகை கணக்கெடுப்பின்படி கெர்சனுக்குள் வாழும் இனக்குழுக்கள் உக்ரேனியர்கள் - 76.6%, உருசியர்கள் - 20.0% மற்றும் பிற இனங்கள் - 3.4% என்ற எண்ணிக்கையில் வசிக்கின்றனர்.
கெர்சன் உக்ரைனின் தேசிய இரயில் பாதைகளுடன் இணைக்கப்பட்டுள்ளது. கியேவ், எல்விவ் மற்றும் பிற நகரங்களுக்கு தினசரி நீண்ட தூர சேவைகள் உள்ளன.
கர்நாடக மாநிலம் ஹாசன் மாவட்டம் கொரூர் பகுதியில் காவிரி ஆற்றின் குறுக்கே இந்த அணை அமைந்துள்ளது. ஹாசனிலிருந்து 27 கிலோமீட்டர் தொலைவிலும், சக்கேஷ்பூரிலிருந்து 63 கிலோ மீட்டர் தொலைவிலும் இந்த ஹேமாவதி அணை உள்ளது.
இந்த அணையின் நீர்பிடிப்புப் பகுதிகளாக 2,810 சதுர கிலோமிட்டருடன் மொத்தம் 37.103 டிஎம்சி கொள்ளளவு கொண்டது. இதன் நீளம் 4,692 மீட்டரும், உயரம் 58.5 மீட்டருமாகும். 310 அடி அகலம் கொண்ட மொத்தம் ஆறு செங்குத்து மதகுக்கதவுகளைக் கொண்டது. இந்த அணையின் நீர் சஹுகார் சென்னையா கால்வாயும், சங்கரவள்ளி கால்வாய், ஸ்ரீராமதேவரா கால்வாய், ஹேமகிரி கால்வாய், அக்கிஹபல்லு, மண்டாகிரி போன்ற கால்வாய்கள் வழியாக முன்பருவக் கால சாகுபடிக்கு நீர் திறக்கப்படுகிறது
ஹேமாவதி அணை என்பது காவிரி ஆற்றின் முக்கிய துணையாறான ஹேமாவதி ஆற்றின் குறுக்கில் கட்டப்பட்டுள்ள அணை ஆகும். கொரூர் அணை என்றும் அழைக்கப்படும் இந்த அணையின் நீர் பாசனப் பயன்பாட்டிற்குப் பிறகு இறுதியாக உபரிநீர் கிருட்டிணராச சாகர் அணைக்கு வந்து சேரும். கர்நாடகம், தமிழ்நாடு மக்களின் ஜீவாதாரமாக இந்த அணை விளங்குகிறது.
2019 ஆகஸ்ட் பருவமழையின் போது அணை நிறைந்து சக்லேஷ்பூர் மற்றும் சிக்மகளூரு மாவட்டங்களில் வெள்ளப் பெருக்கு ஏற்பட்டது. அரசுத் தரப்பு தகவலின்படி 208 வீடுகளும் 2,060 விவசாய நிலங்களும் பாதிப்புக்குள்ளாகி உள்ளன.
2003 முதல் ஈராக் போரின் போது பிரிட்டிஷ் மற்றும் அமெரிக்கர்கள் படையெடுத்தபோது இந்த மாகாணமானது போர் மையங்களில் ஒன்றாக இருந்தது. மார்ச் 23 முதல் ஏப்ரல் 7 வரை மேஜர் ஜெனரல் ராபின் பிரிம்ஸின் கீழ் பிரிட்டிஷ் 1 வது கவச பிரிவு படைகளுக்கும், ஜெனரல் அலி ஹசன் அல்-மஜித் இன் கீழ் ஈராக் படைகளுக்கும் இடையே பாஸ்ரா போர் நடந்தது. மிகப் பெரிய போரின் பெரும்பகுதி அடுத்த வாரங்களில் மாகாணத்தில் நடந்தன. மதச்சார்பற்ற ஈராக்கியர்களுக்கும் ஷியா பிரிவு முஸ்லிம்களுக்கும் இடையில் பல வன்முறைகள் 2006 கோடையில் வெடித்தன. செப்டம்பர் 2007 இல், பிரிட்டிஷ் துருப்புக்கள் பாஸ்ரா விமான நிலையத்திற்கு திரும்பப் பெறப்பட்டன, டிசம்பர் 2007 இல் நகரத்திலிருந்து முற்றிலுமாக விலகின. வடக்கு ஈராக்கில் உள்ள குர்திஸ்தான் தன்னாட்சி பிராந்தியத்தை முன்மாதிரியாகக் கொண்டு, திஸ் கார் மற்றும் மேசன் போன்ற பிற மாகாணங்களுடன் ஒரு தன்னாட்சி பிராந்தியமாக ஒன்றுபட பாஸ்ரா முன்மொழிந்தது. 20005 அக்டோபர் 15 அன்று, புதிய அரசியலமைப்பிற்கு ஆதரவாக 691,024 பேர், அதாவது சுமார் 96.02% பேர், வாக்களித்தனர்.
1920 ஆம் ஆண்டில், முதலாம் உலகப் போரின்போது உதுமானியப் பேரரசின் தோல்விக்குப் பின்னர், ஐக்கிய இராச்சியமானது முன்னாள் உதுமானிய விலேட்களான பாஸ்ரா, பாக்தாத் மற்றும் மொசூல் ஆகியவற்றைக் கைப்பற்றியது, இதைக்கொண்டு ஈராக் அரபி அல்லது ஈராக் பாபிலோனியா என்னும் வரலாற்றுப் பகுதியை ஒன்றாக உருவாக்கி, அதை மெசொப்பொத்தேமியாவின் பிரிட்டிஷ் உரிமைக்கட்டளை என்ற பெயரில் பிரித்தானியரின் பராமரிப்பில் வைக்கப்பட்டது. இதன் பின்னர் 1932 இல் ஈராக் இராச்சியம் உருவாக்கப்பட்டது.
பாஸ்ரா கவர்னரேட் என்பது தெற்கு ஈராக்கில் உள்ள ஒரு மாகாணம் ஆகும். இதன் எல்லைகளாக தெற்கில் குவைத்தும் கிழக்கில் ஈரானும் உள்ளன. இந்த மாகாணத்தின் தலைநகராக பசுரா அமைந்துள்ளது. இந்த மாகாணத்தின் மாவட்டங்களாக பசுரா மாவட்டம், அல்-குர்னா மாவட்டம், அல்-ஜுபைர் மாவட்டம், அல்-மிதினா மாவட்டம், ஷட் அல்-அரபு மாவட்டம், அபு அல்-காசீப் மாவட்டம் மற்றும் பாரசீக வளைகுடாவில் அமைந்துள்ள அல்-ஃபா மாவட்டம் போன்றவை ஆகும்.
ஹாங்காங் போராட்டம் 2019 , ஹாங்காங்கில் குற்ற வழக்குகளில் சிக்கிய கைதிகளை சீனா, தைவான் அல்லது மக்காவு பகுதிகளுக்கு நாடு கடத்தி, குற்ற வழக்கு விசாரணையை சந்திக்க வைக்க வசதியாக கைதிகள் பரிமாற்ற சட்டத்தில் திருத்தம் கொண்டுவர கேரி லாம் தலைமையிலான ஹாங்காங் அரசு நிர்வாகம் ஏப்ரல், 2019-இல் முடிவு செய்தது. இச்சட்டத் திருத்தத்திற்கு ஹாங்காங் மக்களிடையே கடும் எதிர்ப்பு எழுந்தது. அதை தொடர்ந்து நடந்து வரும் போராட்டங்கள் பற்றியது தான் ஹாங்காங் போராட்டம் 2020 ஆகும்.
பல்லாயிரக்கணக்கான இளைஞர்கள், மாணவர்கள் இச்சட்ட மசோதாவிற்கு எதிராக 9 சூன் 2019 முதல் ஹாங்காங் அரசிற்கு எதிராக தொடர் போராட்டங்களில் ஈடுபட்டு வருகின்றனர். இப்போராட்டத்தில் 800 அதிகமான இளைஞர்கள் கைது செய்யப்பட்டுள்ளனர். ஹாங்காங்கில் குற்றவழக்குகளில் ஈடுபட்டவர்களை, சீனாவிற்கு அனுப்பி விசாரணை செய்வதற்கான சட்ட திருத்த மசோதாவை ஹாங்காங் அரச நிர்வாகி கேரி லாம் திரும்பப் பெற்றார்.
இதற்கிடையில் சீனாவில் கம்யூனிஸ்ட் ஆட்சியின் 70-ம் ஆண்டு கொண்டாட்டங்கள் அக்டோபர் மாதம் கோலாகலமாக கொண்டாடப்பட்டது. ஆனால் சீனாவின் கட்டுப்பாட்டில் உள்ள ஹாங்காங்கில் போராட்டம் வெடித்தது. பல்லாயிரக்கணக்கானோர் முகமூடி அணிந்து கொண்டு சாலைகளில் போராட்டத்தில் ஈடுபட்டனர். இதனால் போராட்டக்காரர்களுக்கும் போலீசாருக்கும் இடையே மோதல் ஏற்பட்டது.
போராட்டக்காரர்களின் நீண்ட கால போராட்டங்களுக்குப் பின்னர் குற்ற வழக்குகளில் பின்னணி கொண்டோரை ஆங்காங்கிலிருந்து சீனாவிற்கு நாடு கடத்தும் சட்ட முன்வடிவை ஆங்காங் நாடாளுமன்றம் 23 அக்டோபர் 2019 அன்று திரும்ப கொண்டதாக முறைப்படி அறிவித்தது.
சீனாவைப் பிரிக்க நினைத்தால் "நசுங்கிய உடல்கள், நொறுங்கிய எலும்புகள்" மிஞ்சும் என்று என ஹாங்காங் போராட்டக் காரர்களுக்குச் சீன அதிபர் ஷி ஜின்பிங் நேபாள விஜயத்தின் போது 14 அக்டோபர் 2019 அன்று எச்சரிக்கை விடுத்துள்ளார்.